كان عندي مدرسة مميزة جداً في الثانوية من سنين كتير. جوزها مات بأزمة قلبية. بعد موته بأسبوع تقريباً، شاركت معانا بعض أفكارها.
الحصة كانت قربت تخلص. قالت: "قبل ما الحصة تخلص، عايزة اشارك معاكم كلكم فكرة مهمة."
"كل واحد فينا موجود على الأرض عشان يتعلم، يشارك، يحب، يستمتع ويعطي بنفسه. لازم نستفيد بأقصى درجة من كل يوم."
عينيها بدأت تدمع وكملت: "فعايزة منكم كلكم توعدوني وعد. من النهاردة، وانتو رايحين المدرسة، او راجعين البيت، دوروا على حاجة حلوة تلاحظوها. مش لازم تكون حاجة تشوفوها - ممكن تكون ريحة حلوة - زي ريحة العيش الطازة، او ممكن يكون صوت الهوا وهو بيحرك ورق الشجر."
"من فضلكم دوروا على الحاجات دي، وحبوها. لأن مع إنها ممكن تبان عادية، بس دي هي الحاجات اللي بتشكل حياتنا. دي الحاجات البسيطة اللي احنا موجودين على الأرض عشان نستمتع بيها. دي الحاجات اللي بناخدها على طول على إنها مضمونة. لازم نركز ونلاحظها، لأن في أي وقت ممكن كل حاجة تتاخد مننا."
الفصل كان هادي خالص. شلنا كتبنا وخرجنا من الأوضة في صمت. في العصرية دي، لاحظت حاجات كتير وانا راجع من المدرسة أكتر من اللي لاحظته في الترم كله.
على طول بفتكر المدرسة دي وبحاول استمتع بكل الحاجات اللي ساعات بنتجاهلها.
خد بالك من حاجة مميزة تشوفها في وقت الغدا النهاردة. امشي حافي على الشاطئ وقت الغروب. لأن لما نكبر، مش بنندم على الحاجات اللي عملناها، بنندم على الحاجات اللي معملناهاش.
ايه نصيحة المدرسة؟
لازم نحب الحياة ونستمتع بالحاجات اللي حوالينا. لازم نشارك أفكارنا المهمة مع الآخرين. ما ينفعش نندم على اللي عملناه. لازم نعمل الحاجات المهمة ونتجاهل الحاجات البسيطة.